NWR ลงนามกับท่าเรือแห่งประเทศไทย สร้างท่าเทียบเรือชายฝั่ง มูลค่า 1.09 พันลบ.
NWR ลงนามสัญญาก่อสร้างกับการท่าเรือแห่งประเทศไทย เพื่อก่อสร้างท่าเทียบเรือชายฝั่ง (ท่าเทียบเรือ A) พร้อมสิ่งอำนวยความสะดวก ที่ท่าเรือแหลมฉบัง มูลค่างาน 1.09 พันลบ. ระยะเวลาก่อสร้าง 690 วัน
25 ม.ค. 2559

บริษัทเนาวรัตน์พัฒนาการ จำกัด (มหาชน) หรือ NWR ระบุว่า เมื่อวันที่ 15 ธ.ค.58 บริษัทได้ร่วมลงนามในสัญญาก่อสร้าง กับการท่าเรือแห่งประเทศไทย เพื่อดำเนินการก่อสร้างท่าเทียบเรือชายฝั่ง (ท่าเทียบเรือ A) พร้อมสิ่งอำนวยความสะดวก
โดยลักษณะงานก่อสร้างประกอบด้วย ก่อสร้างท่าเทียบเรือชายฝั่ง (ท่าเทียบเรือ A) พร้อมสิ่งอำนวยความสะดวก ณ ท่าเรือแหลมฉบัง ตำบลทุ่งสุขลา อำเภอศรีราชาจังหวัดชลบุรี มูลค่างาน 1,098,000,000 บาท ระยะเวลาก่อสร้าง 690 วัน